Ρομπέρτο Κάρλος

Ο Ρομπέρτο Κάρλος ντα Σίλβα Ρόσα (Roberto Carlos da Silva Rocha, γεννήθηκε 10 Απριλίου 1973), αναφερόμενος ως Ρομπέρτο Κάρλος, είναι Βραζιλιάνος πρώην ποδοσφαιριστής και νυν προπονητής ποδοσφαίρου. Αγωνιζόμενος ως αριστερός πλάγιος αμυντικός θεωρείται ως ένας από τους καλύτερους Βραζιλιάνους παίκτες και από τους κορυφαίους στη θέση του όλων των εποχών.

 Βιογραφία 

Πρώτα χρόνια
Γεννήθηκε από φτωχή οικογένεια σε παραγκούπολη στη Βραζιλία. Η οικογένειά του εργάστηκε ως αγρότες σε μια φυτεία καφέ.
Όπως και άλλα αγόρια της Βραζιλίας, ο μικρός Κάρλος μεγάλωσε με όλη του την αγάπη για το ποδόσφαιρο. Παρόλα αυτά, έπρεπε να βοηθήσει την οικογενειακή οικονομία και 
έτσι στην ηλικία των 12 ετών, εργάστηκε σε εργοστάσιο κλωστοϋφαντουργίας.

Αφού έπαιζε ποδόσφαιρο σε γήπεδα και στους δρόμους, το ταλέντο του εντοπίστηκε από αρκετούς τοπικούς συλλόγους. Ξεκίνησε την ποδοσφαιρική του καριέρα με την ακαδημία Uniao Sao Joao σε ηλικία 19 ετών. Ο πρώτος του σύλλογος βρισκόταν στην περιοχή του Σάο Πάολο.

Καριέρα σε συλλόγους
Αν και ξεκίνησε την καριέρα του ως επιθετικός, επί δύο δεκαετίες αγωνίστηκε επιτυχώς στη θέση του αριστερού πλάγιου αμυντικού. Τα πρώτα του ποδοσφαιρικά βήματα τα έκανε στην πατρίδα του, καθιερώθηκε στην Παλμέιρας και στη συνέχεια έγινε γνωστός μέσω της εθνικής ομάδας. Από την αρχή της καριέρας του διακρίθηκε για τις επιθετικές πρωτοβουλίες του, αφήνοντας όμως κενά στην άμυνα. Η ευρωπαϊκή του καριέρα ξεκίνησε στην Ιταλία, όπου αγωνίστηκε για ένα χρόνο (1995–96) με την Ίντερ. Έγινε γνωστός  για την εξαιρετική του ταχύτητα, τις μακρινές εκτελέσεις πλαγίου άουτ και τις δυνατές, τεχνικές εκτελέσεις φάουλ. Παρά την καλή χρονιά του, ο τρόπος παιχνιδιού του δεν ταίριαζε με το ιταλικό ποδόσφαιρο και δεν παρέμενε στην ομάδα. 

Αγωνιζόταν επί έντεκα έτη στο ισπανικό πρωτάθλημα με τη Ρεάλ Μαδρίτης, όπου και γνώρισε τις περισσότερες επιτυχίες στην καριέρα του. Με τη «βασίλισσα» στέφτηκε τέσσερις φορές πρωταθλητής στο ισπανικό πρωτάθλημα, τρεις φορές κάτοχος Τσάμπιονς Λιγκ και δύο Διηπειρωτικά Κύπελλα. Σε δέκα χρόνια στον ισπανικό σύλλογο, ο ακούραστος Ρομπέρτο ​​Κάρλος που έχασε ελάχιστους αγώνες έχοντας μικρά προβλήματα τραυματισμών, σκόραρε 47 γκολ στο πρωτάθλημα και 16 στο Τσάμπιονς Λιγκ. Το 2002 ήταν δεύτερος στην ψηφοφορία της Χρυσής Μπάλας. Το 2007 πήρε μεταγραφή στη Φενέρμπαχτσε, όπου υπέγραψε συμβόλαιο διάρκειας δυο ετών. Επιπρόσθετα, περιλαμβάνεται στους 19 ποδοσφαιριστές που έχουν συμπληρώσει πάνω από 100 συμμετοχές στο Τσάμπιονς Λιγκ.Οι υπόλοιποι είναι οι εξής: Κάρλες Πουγιόλ, Ντέιβιντ Μπέκαμ, Πάολο Μαλντίνι, Πολ Σκόουλς, Γκάρι Νέβιλ, Ραούλ Γκονθάλεθ, Όλιβερ Καν, Ράιαν Γκιγκς, Αντρέι Σεβτσένκο, Λουίς Φίγκο, Κλάρενς Ζέεντορφ, Τιερί Ανρί, Φερνάντο Μοριέντες, Ρόαρ Στραντ, Τσάβι, Έντβιν φαν ντερ Σαρ, Χαβιέρ Σανέτι και Ίκερ Κασίγιας. Το 1997 στην ψηφοφορία της FIFA για τον κορυφαίο του έτους, ήρθε δεύτερος μετά το συμπατριώτη του, Ρονάλντο.

Το 2009 αποφασίσε να επιστρέψει στην πατρίδα του και υπογράφει για την  Κορίνθιανς φεύγοντας από την Τουρκία και τη Φενερμπαχτσέ. Το συμβόλαιό του άρχισε στις 31 Δεκεμβρίου 2009 ήταν για δύο χρόνια. Παρά τα σχεδόν 38 του χρόνια, ο Ρομπέρτο ​​Κάρλος, έχει καλές εμφανίσεις και αποδεικνύει για άλλη μια φορά ότι δεν έχει χάσει καμία από τις ιδιότητες που τον έκαναν γνωστό. Ανακοίνωσε την αποχώρησή του από τους αγωνιστικούς χώρους στις 2 Αυγούστου 2012, όντας παίκτης-προπονητής της Ανζί, εν όψει της αγωνιστικής περιόδου 2012–13. Εντούτοις, τελείωσε οριστικά την καριέρα του στην Ινδία το 2015, έχοντας συμμετάσχει σε σχεδόν 1.150 επίσημους αγώνες. Σε αγώνες πρωταθλήματος πρώτης κατηγορίας συμμετείχε σε 717, στους δέκα πρώτους όλων των εποχών.

Διεθνής καριέρα
Ήταν μέλος της ολυμπιακής ομάδας της χώρας του που κατέκτησε το χάλκινο μετάλλιο στους Ολυμπιακούς Αγώνες του 1996. Αποτέλεσε βασικό στέλεχος της εθνικής Βραζιλίας σε τρία Παγκόσμια Πρωταθλήματα, βοηθώντας την ομάδα στον τελικό της διοργάνωσης του 1998 και στην κατάκτηση του Παγκοσμίου Κυπέλλου του 2002. Υπήρξε από τα σημαντικότερα στελέχη της Βραζιλίας που στα τέλη του 20ού αιώνα διέθετε μια από τις καλύτερες ομάδες της ιστορίας της που εκτός από τις παγκόσμιες διακρίσεις κατέκτησε δύο Κόπα Αμέρικα (1997, 1999) και έφτασε μια ακόμη φορά στον τελικό. Με την εθνική ομάδα της χώρας του αγωνίστηκε σε 125 διεθνείς συναντήσεις. Το 2002 σε διαδικτυακή ψηφοφορία της FIFA ψηφίστηκε στην καλύτερη ενδεκάδα στην ιστορία των Παγκοσμίων Κύπελλων. Ο Πελέ τον συμπεριέλαβε στους 125 καλύτερους ζώντες ποδοσφαιριστές το 2004.

 Τίτλοι 

Παλμέιρας
 Καμπεονάτο Μπραζιλέιρο (2): 1993, 1994
 Καμπεονάτο Παουλίστα (2): 1993, 1994
 Τουρνουά Ρίο-Σάο Πάολο: 1993
Ρεάλ Μαδρίτης
 Πρωτάθλημα Ισπανίας (4): 1996–97, 2000–01, 2002–03, 2006–07
 Σούπερ Κύπελλο Ισπανίας (3): 1997, 2001, 2003
 Τσάμπιονς Λιγκ (3): 1997–98, 1999–2000, 2001–02
 Διηπειρωτικό Κύπελλο (2): 1998 , 2002
 Σούπερ Κύπελλο UEFA: 2002
Φενερμπαχτσέ
 Τουρκικό σούπερ κύπελλο (2): 2007, 2009
Βραζιλία
 Παγκόσμιο Κύπελλο FIFA: 2002
 Κόπα Αμέρικα (2): 1997, 1999
 Κύπελλο Συνομοσπονδιών FIFA: 1997
 Ολυμπιακοί Αγώνες 1996: Χάλκινο μετάλλιο

 Ατομικές διακρίσεις 
 Bola de Prata (3): 1993, 1994, 2010
 Παγκόσμιος Παίκτης της Χρονιάς της FIFA 2η θέση: 1997 
 Ομάδα του ESM της Χρονιάς (7): 1996–97, 1997–98, 1999–00, 2000–01, 2001–02, 2002–03, 2003–04
 Καλύτερη ομάδα Παγκόσμιου Κυπέλλου (2): 1998, 2002
 UEFA αμυντική ομάδα της χρονιάς (2): 2002, 2003
 Ομάδα της Χρονιάς της UEFA (2): 2002, 2003
 Χρυσή Μπάλα 2η θέση: 2002
 Golden Foot: 2008
 Sports Illustrated ομάδα της δεκαετίας: 2009 
 Παγκόσμια ομάδα ESPN της δεκαετίας: 2009
 Καμπεονάτο Μπραζιλέιρο ομάδα της χρονιάς: 2010 
 FIFA 100
 Hall of Fame του Ποδοσφαίρου της Βραζιλίας

 Δείτε επίσης 
 Κατάλογος ποδοσφαιριστών ανδρών με τις περισσότερες επίσημες εμφανίσεις

 Παραπομπές 

 Εξωτερικοί σύνδεσμοι 


 Επίσημος ιστότοπος 
 Προφίλ  στον ιστότοπο της Ανζί Μαχατσκαλά 

Κατηγορία:Βραζιλιάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ίντερ
Κατηγορία:Ποδοσφαιριστές Σπορτ Κλαμπ Κορίνθιανς Παουλίστα
Κατηγορία:Ποδοσφαιριστές Σοσιεντάντε Εσπορτίβα Παλμέιρας
Κατηγορία:Ποδοσφαιριστές Φενέρμπαχτσε
Κατηγορία:Προπονητές ποδοσφαίρου Ανζί
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Κυπέλλου Συνομοσπονδιών FIFA 1997
Κατηγορία:Ποδοσφαιριστές Ουνιάο Σάο Ζοάο Εσπόρτε Κλούμπε
Κατηγορία:Προπονητές ποδοσφαίρου Σίβασπορ
Κατηγορία:FIFA 100
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές ΦΚ Ανζί Μαχατσκαλά
Κατηγορία:Προπονητές Σούπερ Λιγκ Τουρκίας
Κατηγορία:Ποδοσφαιριστές Ντέλχι Ντάιναμος ΦΚ
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Σούπερ Λιγκ Ινδίας
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Πολιτογραφημένοι πολίτες της Ισπανίας
Κατηγορία:FIFA Century Club
Κατηγορία:Παίκτες νικητές Κόπα Αμέρικα
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Βραζιλιάνοι προπονητές ποδοσφαίρου
Κατηγορία:Βραζιλιάνοι προπονητές ποδοσφαίρου στο εξωτερικό